open-index/open-wikipedia-markdown huggingface dataset:
கேட்டொலி செங்கப்பா

திவான் பகதூர் **கேட்டொலி செங்கப்பா** (*Ketoli Chengappa*) ஓர் இந்தியக் குடிமைப் பணி அதிகாரியும் மற்றும் நிர்வாகியும் ஆவார். இவர் 1943 முதல் 1949 வரை கூர்க் மாநிலத்தின் தலைமை ஆணையராக பணியாற்றினார்.

## ஆரம்பகால வாழ்க்கை மற்றும் கல்வி
செங்கப்பா 1878 ஆம் ஆண்டு மார்ச் 3 ஆம் தேதி நபோக்லு, கபினகாட்டில் உள்ள யவகபாடி கிராமத்தைச் சேர்ந்த கேட்டொலி முத்தையா (கிராம அதிகாரியாக பணிபுரிந்தவர்) மற்றும் பொல்லியாவ்வா ஆகியோருக்கு மகனாகப் பிறந்தார். 1893ஆம் ஆண்டில் தனது மெட்ரிகுலேசன் கல்வியை முடித்தார். அதன்பிறகு, இவர் சென்னைப் பல்கலைக்கழகத்தில் பட்டம் பெற்றார். பின்னர் பிரித்தானிய இந்தியாவின் குடிமைப் பணித் தேர்வை முடித்தார். 

## தொழில் வாழ்க்கை
செங்கப்பா 1909இல் ஒரு பர்பதிக்காரராக சேவையில் சேர்ந்தார். 1916இல் உதவி ஆணையராக உயர்ந்தார். 1921 ஆம் ஆண்டில் ஆங்கிலேயர்களால் மாவட்ட நீதிபதி மற்றும் மாவட்ட ஆட்சித் தலைவராக நியமிக்கப்பட்ட முதல் இந்தியர் என்ற பெருமையை பெற்றார். 1935இல் கூர்க் மாநிலத்தின் ஆணையராக சேர்ந்த பிறகு, 1942இல் கூர்க்கில் தேசிய போர் முன்னணியின் தலைவராக ஆங்கிலேயர்களால் நியமிக்கப்பட்டார். அதைத் தொடர்ந்து, இவர் ஏப்ரல் 26,1943 முதல் மார்ச் 1949 வரை கூர்க் மாகாணத்தின் தலைமை ஆணையரானார். இவரது சிறந்த சேவைக்காக, செங்கப்பாவுக்கு திவான் பகதூர் என்ற பட்டம் வழங்கப்பட்டது. 

1923 இல் கௌரவ லெப்டினன்ட்டாகவும் நியமிக்கப்பட்ட இவர் 1928 இல் பதவியை விட்டு விலகினார். 

1920களில் இந்திய காப்பி செஸ் குழுவை அமைக்க செங்கப்பா உதவினார். இது பிரித்தானியர் நடத்தும் அனைத்து தோட்டங்களும் "ஒருங்கிணைந்த காப்பி" என்ற பெயரில் ஒரு தனியார் கூட்டமைப்பை உருவாக்க உதவியது. இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. பின்னர் இது இந்திய இந்தியக் காப்பி விடுதி என பெயர் மாற்றம் செய்யப்பட்டது. பின்னர் இத்தொழிலாளர்கள் இணைந்து ‘இந்தியத் காப்பித் தொழிலாளர்கள் கூட்டுறவு’ என்ற அமைப்பைத் தொடங்கினர். பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.

## சுதந்திரத்திற்குப் பிந்தைய காலம்
1947இல் இந்தியா சுதந்திரம் பெற்றபோது, மடிக்கேரியின் கோட்டையில் இந்திய மூவண்ணக் கொடியை ஏந்திச் சென்ற செங்கப்பா, அப்போதைய கூர்க் மாகாணத்தில் நடந்த விழாவில் பிரித்தானியக் கொடியை கீழே இறக்கி இந்திய தேசியக் கொடியை ஏற்றினார். 

## தனிப்பட்ட வாழ்க்கை
செங்கப்பாவின் மகன் கேப்டன் கே. சி. மேடப்பா, பெங்களூர் பிஷப் காட்டன் பாய்ஸ் பள்ளியின் முன்னாள் மாணவரும், எல்லைப்புற படை படைப்பிரிவில் அதிகாரியாகவும் இருந்தார். அவர் டிசம்பர் 16,1941 அன்று மலாயாவில் சப்பானிய படையெடுப்பின் போது கொல்லப்பட்டார்.

## இறப்பு
செங்கப்பா 1963ஆம் ஆண்டில் தனது 85வது வயதில் காலமானார்.

## மேற்கோள்கள்

பகுப்பு:1963 இறப்புகள்
பகுப்பு:1878 பிறப்புகள்
பகுப்பு:குடகு மாவட்ட மக்கள்
காரூலசு

**காரூலசு** (*Garrulus*) என்பது பழைய உலக ஜே பறவை பேரினம் ஆகும். இவை கோர்விடே குடும்பத்தைச் சேர்ந்த குருவிகளாகும்.

## வகைப்பாட்டியல்
*காரூலசு* பேரினம் 1760ஆம் ஆண்டில் பிரெஞ்சு விலங்கியல் நிபுணர் மாத்துரின் ஜாக் பிரிசன் என்பவரால் நிறுவப்பட்டது. இதன் மாதிரி இனங்கள் ஐரோவாசியா ஜே (*காரூலசு கிளாண்டாரியசு*) ஆகும். *காரூலசு* என்ற பெயர் இலத்தீன் சொல்லாகும். இதன் பொருள் பேசுவது அல்லது சத்தமிடல் என்பதாகும்.

### சிற்றினங்கள்
இந்தப் பேரினத்தின் கீழ் மூன்று சிற்றினங்கள் அங்கீகரிக்கப்பட்டுள்ளன.

### முந்தைய இனங்கள்
முன்பு, சில வகைப்பாட்டியலாளர்கள் பின்வரும் சிற்றினத்தினை (அல்லது துணையினம்) *காரூலசு* பேரினத்தின் கீழ் வகைப்படுத்தியிருந்தனர்.

* ஊதா சிறகு பனங்காடை (*காருலசு தெம்மினிக்*)

## மேற்கோள்கள்

பகுப்பு:பறவைப் பேரினங்கள்
லோபோசெரோசு

***லோபோசெரோசு*** (*Lophoceros*) என்பது ஆப்பிரிக்கா பூர்வீகமாகக் கொண்ட புசெரோடிடே என்ற இருவாய்ச்சி குடும்பத்தைச் சேர்ந்த பறவைகளின் பேரினமாகும்.

## வகைப்பாட்டியல்
1833ஆம் ஆண்டில் ஜெர்மன் இயற்கை ஆர்வலர்கள் வில்கெல்ம் கெம்ப்ரிச் மற்றும் கிறிசுடியன் காட்பிரைட் எக்ரன்பெர்க் ஆகியோரால் *புசெரோசு*, *லோபோசெரோசு* மற்றும் *போர்சுகாலி* ஆகிய பேரினங்களுக்கு இடமளிக்க *லோபோசெராசு* என்ற பேரினம் அறிமுகப்படுத்தப்பட்டது. இது இப்போது ஆப்பிரிக்கச் சாம்பல் இருவாய்ச்சி (*லோபோசெரோசு நாசூடசு நாசூடசு*) என்ற பெயரிடப்பட்ட துணையினத்தின் இளைய ஒத்த பெயராகக் கருதப்படுகிறது. இந்தப் பேரினத்தின் பெயர் "முகடு" என்று பொருள்படும் பண்டைய கிரேக்க *லோபோசு* மற்றும் "கொம்பு" என்று பொருள்படும் *கெரோசு* என்ற சொற்களிலிருந்து ஒருங்கிணைத்து உருவானது.

இப்போது இந்தப் பேரினத்தில் கீழ் உள்ள சிற்றினங்கள் முன்பு *டோக்கசு* பேரினத்தில் சேர்க்கப்பட்டன. 2013ஆம் ஆண்டில் வெளியிடப்பட்ட ஒரு மூலக்கூறு இனவரலாறு ஆய்வில், *டோக்கசு* ஒரு விரிவாகன தொகுதித் தோற்ற பிளவால் இரண்டு முக்கிய குழுக்களாகப் பிரிக்கப்பட்டது. எனவே இந்தக் குழுக்களில் ஒன்றைக் கொண்டிருக்க *லோபோசெரோசு* பேரினம் தோற்றுவிக்கப்பட்டது.

### சிற்றினங்கள்
இந்தப் பேரினத்தில் 8 சிற்றினங்கள் உள்ளன.

## மேற்கோள்கள்

பகுப்பு:சகாரா கீழமை ஆப்பிரிக்கப் பறவைகள்
பகுப்பு:பறவைப் பேரினங்கள்
பகுப்பு:இருவாச்சிகள்
இந்தூர் மக்களவைத் தொகுதி

**இந்தூர் மக்களவைத் தொகுதி** (*Indore Lok Sabha constituency*) மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி இந்தூர் மாவட்டத்தின் பெரும்பகுதியை உள்ளடக்கியது.

இந்தூர் மக்களவைத் தொகுதியின் நாடாளுமன்ற உறுப்பினர் சங்கர் லால்வானி ஆவார். 1989 முதல், இந்தத் தொகுதியினை பாஜக கைப்பற்றியுள்ளது. லால்வானிக்கு முன்பு, 1989 முதல் பாஜகவின் சுமித்ரா மகாஜன் தொடர்ச்சியாக 8 முறை இந்தத் தொகுதியின் மக்களவை உறுப்பினராக இருந்துள்ளார். இவர் 2014 முதல் 2019 வரை மக்களவை சபாநாயகராகவும் இருந்தார்.

## சட்டமன்றத் தொகுதிகள்
தற்போது, இந்தூர் மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* இந்தூர் மாவட்டம்
* மக்களவை தொகுதிகளின் பட்டியல்


## குறிப்புகள்

## மேற்கோள்கள்

பகுப்பு:இந்தோர் மாவட்டம்
பகுப்பு:மத்தியப் பிரதேச மக்களவைத் தொகுதிகள்
சோடியம் அறுபுளோரோ ஆண்டிமோனேட்டு

**சோடியம் அறுபுளோரோ ஆண்டிமோனேட்டு** (*Sodium hexafluoroantimonate*) என்பது NaSbF6 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
புரோமின் முப்புளோரைடுடன் ஆண்டிமனி(III) ஆக்சைடைச் சேர்த்து ஆக்சிசனேற்ற வினைக்கு உட்படுத்துவதன் மூலம் சோடியம் அறுபுளோரோ ஆண்டிமோனேட்டை தயாரிக்கலாம்.

::6Sb2O3 + 20BrF3 + 12NaF -> 12Na[SbF6] + 10Br2 + 9O2

அல்லது ஆண்டிமனியுடன் சோடியம் புளோரைடைச் சேர்த்து வினைபுரியச் செய்வதன் மூலமும் இதை தயாரிக்கலாம்.
  
::SbF5 + NaF -> Na[SbF6]

## இயற்பியல் பண்புகள்
சோடியம் அறுபுளோரோ ஆண்டிமோனேட்டு நிறமற்ற படிகங்களாக உருவாகிறது. இது நீரில் கரையும். a=0.820 Å அலகு செல் அளவுருவுடன் Pa3 என்ற இடக்குழுவில் கனசதுரப் படிக வடிவத்தில் படிகமாகிறது.

## வேதியியல்  பண்புகள்
சோடியம் அறுபுளோரோ ஆண்டிமோனேட்டு நீரிய கரைசல்களில் மெதுவாகப்  பகுதி நீராற்பகுப்புக்கு உட்படுகிறது.

## மேற்கோள்கள்

பகுப்பு:புளோரோ அணைவுச் சேர்மங்கள்
பகுப்பு:ஆண்டிமோனேட்டுகள்
பகுப்பு:சோடியம் சேர்மங்கள்
பகுப்பு:புளோரோ மெட்டலேட்டுகள்
சுதா இராமகிருஷ்ணன்

**சுதா ராமகிருஷ்ணன்** (*Sudha Ramakrishnan*) என்பவர் ஒரு இந்திய அரசியல்வாதியாவார். இவர் 2024 இந்திய பொதுத் தேர்தலில் இந்திய தேசிய காங்கிரசு வேட்பாளராக தமிழ்நாட்டின் மயிலாடுதுறை தொகுதியிலிருந்துஇந்திய நாடாளுமன்றத்தின் கீழவையான  மக்களவைக்கு தேர்ந்தெடுக்கபட்டார்.

## மேற்கோள்கள்

பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:வாழும் மக்கள்
பகுப்பு:மயிலாடுதுறை மாவட்ட மக்கள்
பகுப்பு:18ஆவது மக்களவை உறுப்பினர்கள்
பிளட்டா

**பிளாட்டா** (*Blatta*) என்பது கரப்பான் பேரினம் ஆகும். *பிளாட்டா* என்ற பெயர் இலத்தீன் பிளாட்டாவின் சிறப்பு பயன்பாட்டைக் குறிக்கிறது. அதாவது இதன் பொருள் ஒளி-ஒளிரும் பூச்சி என்பதாகும்.

## சிற்றினங்கள்
*பிளாட்டா* பேரினத்தின் கீழ் இரண்டு சிற்றினங்கள் உள்ளன. இவை:

* *பிளாட்டா பர்காட்டா*  (கார்னி, 1908)  
* *பிளட்டா ஓரியண்டலிசு* லின்னேயசு, 1758 (ஓரியண்டல் கரப்பான்)

## மேற்கோள்கள்

## வெளி இணைப்புகள்

* 
*
பெர்யிரேனேட்டு

**பெர்யிரேனேட்டு** (*Perrhenate*) என்பது  என்ற மூலக்கூற்று வாய்பாட்டைக் கொண்ட ஓர் எதிர்மின் அயனியாகும் அல்லது இந்த அயனியைப் பெற்றுள்ள ஒரு சேர்மமாகும். பெர்யிரேனேட்டு அயனியானது ஒரு நான்முகி வடிவ அயனியாகும். இதன் அளவும் வடிவமும்  பெர்குளோரேட்டு அயனியை ஒத்திருக்கிறது. இணைதிறன் அளவில் பெர்மாங்கனேட்டு அயனியை  ஒத்த எலக்ட்ரான் எண்ணிக்கையைக் கொண்டிருக்கிறது. பெர்யிரேனேட்டு அயனி ஒரு பரந்த pH வரம்பில் நிலைப்புத்தன்மை கொண்டிருக்கும். கரிம நேர்மின் அயனிகளைப் பயன்படுத்தி கரைசல்களிலிருந்து இதை வீழ்படிவாக்கலாம். சாதாரண pH வரம்பில் பெர்யிரேனேட்டு மெட்டாபெர்யிரேனேட்டாகவும்  உயர் pH வரம்பில் மீசோபெர்யிரேனேட்டாகவும் () இரண்டு வடிவங்களில் உள்ளது. பெர்யிரேனேட்டு இதன் இணை அமிலமான பெர்யிரேனிக் அமிலம் போல இரேனியம் d0 எலக்ட்ரான் உள்ளமைவுடன் +7 என்ற ஆக்சிசனேற்ற நிலையில் உள்ள அயனியாகும். திண்ம  பெர்யிரேனேட்டு உப்புகள் நேர்மின் அயனியின் நிறத்தைக் கொண்டிருக்கின்றன. 

## தயாரிப்பு
வழக்கமான பெர்யிரேனேட்டு உப்புகள் கார உலோக வழிப்பெறுதிகள் மற்றும் அம்மோனியம் பெர்யிரேனேட்டு உப்பும் ஆகும். இந்த உப்புகள் நைட்ரிக் அமிலத்துடன் இரேனியம் சேர்மங்களைச் சேர்த்து  ஆக்சிசனேற்றம் செய்தும், இதைத் தொடர்ந்து விளைந்த பெர்யிரேனிக்கு அமிலத்தை நடுநிலையாக்குதல் வினைக்கு உட்படுத்தியும் தயாரிக்கப்படுகின்றன. சோடியம் பெர்யிரேனேட்டின் நீரிய கரைசலுடன் டெட்ராபியூட்டைலமோனியம் குளோரைடு சேர்ப்பதால் டெட்ராபியூட்டைலமோனியம் பெர்யிரேனேட்டு உருவாகிறது. இது கரிம கரைப்பான்களில் கரையக்கூடியதாகும்.

## பெர்யிரேனேட்டின் வினைகள்
### காரம்
பெர்யிரேனேட்டு எதிர்மின் அயனி Cl- அல்லது Br- அயனிகளைக்காட்டிலும் வலிமை குறைந்த ஒரு காரமாகும். ஆனால்  அல்லது  அயனிகளைக்காட்டிலும் இது வலிமை மிக்கது. வெள்ளிபெர்யிரேனேட்டு மும்மெத்தில்சிலில் குளோரைடுடன் வினைபுரிந்து (CH3)3SiOReO3. என்ற சிலில் எசுத்தரைக் கொடுக்கிறது.

### ஒடுக்கம்
பெர்யிரேனேட்டு எதிர்மின் அயனி ஒடுக்க வினைக்கு உட்படுகிறது. இதனால் சிறிய இரேனியம் பாலியாக்சோமெட்டலேட்டு Re4  உருவாகிறது. இதன் கட்டமைப்பில் நடுவிலுள்ள இரேனியம் மட்டும் எண்முக ஆக்சிசன் ஒருங்கிணைப்புடனும் இதர மூன்று இரேனியம் அணுக்களும் நான்முகி ஒருங்கிணைப்பையும் கொண்டுள்ளன.
### சல்பைடுடன் வினை
ஐதரசன் சல்பைடு போன்ற சல்பைடு மூலங்களுடன் பெர்யிரேனேட்டு வினைபுரிகையில் இது டெட்ராதயோபெர்யிரேனேட்டு  அயனியாக மாற்றமடைகிறது. இவ்வினையில் [ReO3S]−. ஓர் இடைநிலையாகத் தோன்றுகிறது.

### சல்பைடுடன் வினை
தொடர்புடைய பெர்மாங்கனேட்டைப் போலல்லாமல், பெர்யிரேனேட்டு ஆக்சிசனேற்றம் செய்யாது. இருப்பினும் சில ஆக்சோ ஈந்தணைவிகளை மாற்றுவது ஆக்சிசனேற்ற ஒடுக்கத்தைத் தூண்டுகிறது. இவ்வாறு பெர்யிரேனேட்டு அயனி சயனைடுடன் வினைபுரிந்து 'மறுபக்க'-[ReO2(CN)4]3− சேர்மத்தைக் கொடுக்கிறது. மும்மெத்தில்சிலில் குளோரைடுடன் டெட்ராபியூட்டைலமோனியம் பெர்யிரேனேட்டைச் சேர்த்து சூடுபடுத்தும்போது Re(V) ஆக்சிகுளோரைடு   உருவாகிறது. 
:Bu4N[ReO4]  +  6 Me3SiCl → Bu4N[ReOCl4]  +  3 (Me3Si)2O  +  Cl2

### பெர்டெக்னிடேட்டு நிரப்பி
பெர்யிரேனேட்டு அயனியின் வேதியியல் பெர்டெக்னிடேட்டு அயனியைப்  போன்றதாகும். இந்த காரணத்திற்காக, பெர்யிரேனேட்டு சில சமயங்களில் பெர்டெக்னிடேட்டின் சுவடு நிலை பயன்பாடுகளுக்கான கடத்தியாகப் பயன்படுத்தப்படுகிறது. அணுமருத்துவ அலகிடும் நடைமுறைகளில் பயன்படுவதை இதற்கு உதாரணமாகக் கூறலாம். அணுக்கழிவு கண்ணாடியாக்கல் அதாவது ஆவியாகும் தன்மை அல்லது திண்மப்பொருட்களில் உறைபொதியாக்க ஆய்வுகளுக்கு பெர்டெக்னிடேட்டிற்கு பாதுகாப்பான மாற்றாகவும் இது பயன்படுத்தப்படுகிறது.

## மேற்கோள்கள்


பகுப்பு:பெர்யிரேனேட்டுகள்
பகுப்பு:தாண்டல் உலோக ஆக்சி எதிர்மின்னயனிகள்
மோப்சீ

***மோப்சீ*** (*Mopcea*) என்பது ஐசிடிடே குடும்பத்தைச் சேர்ந்த ஆழ்கடல் மூங்கில் பவளத்தின் ஒரு பேரினம் ஆகும். இப்பேரினத்தின் கீழ் எட்டுச் சிற்றினங்கள் அடங்கியுள்ளன. இவை:

* *மோப்சீ பைகலர்*

* *மோப்சீ டைகோடோமா*

* *மோப்சீ என்கிரினுலா*

* *மோப்சீ பிளாபெல்லம்*

* *மோப்சீ பிளாவா*

* *மோப்சீ இசுகுவாமோசா*

* *மோப்சீ தெனுயிசு*

* *மோப்சீ டிரைக்னிமா*

## மேற்கோள்கள்
ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன்

**ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன் (எறும்புகளுக்குப் பயணம்)**(*Journey to the Ants: a Story of Scientific Exploration*) என்பது பரிணாம உயிரியலாளர் பெர்ட் கால்டோப்லரும் உயிரியலாளர் எட்வர்ட் ஓ. வில்சனும் 1994ஆம் ஆண்டு எழுதிய ஓர் உயிரியல் புத்தகமாகும். 1991ஆம் ஆண்டில் பொதுப் புனைகதை அல்லாத புலிட்சர் பரிசை வென்ற *தி ஆன்ட்சு* (1990) என்ற புத்தகத்தின் அடிப்படையில் எறும்புகள் குறித்து பொதுமக்களும் அறிந்துகொள்வதற்காக இந்தப் புத்தகம் எழுதப்பட்டது.

## பதிப்புகள்
* காகித வெளியீடு, ஆர்வர்டு பல்கலைக்கழகத்தின் பெல்னாப் அச்சக வெளியீடு: 
## மேற்கோள்கள்

பகுப்பு:ஆங்கில நூல்கள்
மலேசிய பொருளாதார அமைச்சர்

**மலேசிய பொருளாதார அமைச்சர்** (ஆங்கிலம்: *Minister of Economy of Malaysia*; மலாய்: *Menteri Ekonomi Malaysia*) என்பவர் மலேசிய பொருளாதார அமைச்சின் தலைமைப் பொறுப்பில் உள்ள அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.

மலேசிய பொருளாதார அமைச்சு தொடக்கத்தில் பிரதமர் துறையின் கீழ் தனி ஒரு துறையாக இருந்தது; மற்றும் ஓர் அமைச்சரால் நிர்வகிக்கப்பட்டது. அப்போது அந்தத் துறையின் கீழ் பொருளாதாரத் திட்டமிடல் பிரிவு (*Economic Planning Unit*) இயங்கி வந்தது.

பின்னர் 21 மே 2018-ஆம் தேதி, பொருளாதாரச் சீர்திருத்தங்களின் ஒரு பகுதியாக, பிரதமர் மகாதீர் பின் முகமதுவால் பொருளாதார அமைச்சு புதிதாக உருவாக்கப்பட்டது. 

## ராபிசி ராம்லி

2020-ஆம் ஆண்டில் மலேசியாவில் ஓர் அரசியல் நெருக்கடி ஏற்பட்டது. அதன் விளைவாக, மலேசியாவின் அரசியல் அதிகாரத்தை பெரிக்காத்தான் நேசனல் கூட்டணி கைப்பற்றியது. அரசாங்கம் மாறியதும், இந்தப் பொருளாதார அமைச்சு மீண்டும் பிரதமர் துறையின் கீழ் இணைக்கப்பட்டது.

பின்னர் அன்வார் இப்ராகிம் ஆட்சிக்கு வந்ததும், அவரின் அமைச்சரவையில் அதே அமைச்சு மீண்டும் நிறுவப்பட்டது. 2 டிசம்பர் 2022 அன்று,  பிரதமர், டத்தோ ஸ்ரீ அன்வார் இப்ராகிம், புதிய பொருளாதார அமைச்சராக ராபிசி ராம்லியை நியமித்தார்.

## அமைச்சர்களின் பட்டியல்
பொருளாதார அமைச்சர்களாகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

## மேலும் காண்க
* மலேசிய பொருளாதார அமைச்சு
* மலேசிய நிதி அமைச்சு

## மேற்கோள்கள்

## வெளி இணைப்புகள்
* https://www.ekonomi.gov.my/
* 

பகுப்பு:மலேசிய அமைச்சர்கள்
பகுப்பு:மலேசியாவில் அரசியல்
குனா மக்களவைத் தொகுதி

**குனா மக்களவைத் தொகுதி** (*Guna Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி அசோக் நகர் மாவட்டம் முழுவதையும், சிவபுரி மற்றும் குனா மாவட்டங்களின் சில பகுதிகளையும் உள்ளடக்கியது.

## சட்டமன்றத் தொகுதிகள்
தற்போது, குனா மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024

## மேலும் காண்க
* குனா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:சிவபுரி மாவட்டம்
பகுப்பு:அசோக்நகர் மாவட்டம்
பகுப்பு:குனா மாவட்டம்
பகுப்பு:மத்தியப் பிரதேச மக்களவைத் தொகுதிகள்
குவாலியர் மக்களவைத் தொகுதி

**குவாலியர் மக்களவைத் தொகுதி** (*Gwalior Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி குவாலியர் மாவட்டம் முழுவதையும் மற்றும் சிவபுரி மாவட்டத்தின் ஒரு பகுதியையும் உள்ளடக்கியது.

## சட்டமன்ற பிரிவுகள்
குவாலியர் மக்களவைத் தொகுதி தற்போது பின்வரும் எட்டுச் சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

* ^ இடைத்தேர்தல்

## தேர்தல் முடிவுகள்

### 2024

### 2019

## குறிப்புகள்

## ஆதாரங்கள்

* இந்திய தேர்தல் ஆணையம்-அறிக்கை

## மேலும் காண்க

* குவாலியர் மாவட்டம்
* மக்களவை தொகுதிகளின் பட்டியல்

பகுப்பு:குவாலியர் மாவட்டம்
பகுப்பு:மத்தியப் பிரதேச மக்களவைத் தொகுதிகள்
ரந்தாவ் பாஞ்சாங் தொடருந்து நிலையம்

**ரந்தாவ் பாஞ்சாங் தொடருந்து நிலையம்** (ஆங்கிலம்: *Rantau Panjang Railway Station* மலாய்: *Stesen Keretapi Rantau Panjang*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், பாசிர் மாஸ் மாவட்டம், ரந்தாவ் பாஞ்சாங் நகரில் உள்ள ஒரு தொடருந்து நிலையம் ஆகும். இந்த நிலையம் ரந்தாவ் பாஞ்சாங் மற்றும் அதன் சுற்றுப்புறங்களுக்குச் சேவை செய்கிறது. அத்துடன் இந்த நிலையம் கோத்தா பாரு, குவா மூசாங், தும்பாட் ஆகிய நகரங்களையும் இணைக்கிறது.

இந்த நிலையம் கிளாந்தான், ரந்தாவ் பாஞ்சாங் நகரத்தின் முதன்மைச் சாலையான ஜாலான் பெசார் சாலைக்கு அருகே அமைந்துள்ளது. ரந்தாவ் பாஞ்சாங் நகரத்தின் பெயரில் இந்த நிலையத்திற்கும் பெயரிடப்பட்டு உள்ளது. 

## பொது

1921-ஆம் ஆண்டில் திறக்கப்பட்ட இந்த நிலையம், பாசிர் மாஸ் நகரத்தில் உள்ள மலாயா கிழக்கு கடற்கரை தொடருந்து வழித்தடத்தில் இருந்து பிரிந்து செல்லும் ரந்தாவ் பாஞ்சாங் வழித்தடத்தில் அமைந்துள்ளது. மலேசியா-தாய்லாந்து எல்லையில் உள்ள இரண்டு தொடருந்து எல்லைக் கடப்புகளில் ரந்தாவ் பாஞ்சாங் எல்லைக் கடப்பும் ஒன்றாகும். மற்றொன்று பெர்லிஸ், பாடாங் பெசார் தொடருந்து நிலையம் வழியாக தாய்லாந்து எல்லையைக் கடக்கும் எல்லைக் கடப்பு ஆகும்.

மலேசியா-தாய்லாந்து எல்லையில் உள்ள ரந்தாவ் பாஞ்சாங்கில் தற்போது எல்லை தாண்டிய தொடருந்து சேவைகள் எதுவும் இல்லை. ஆர்மனி தொடருந்து பாலத்தின் (*Harmony Rail Bridge*) தாய்லாந்து நுழைவாயில் தற்போது அரச தாய்லாந்து இராணுவத்தால் மூடப்பட்டுள்ளது.

## தாய்லாந்து தொடருந்து சேவை

இந்த நிலையம் முன்பு மலாயா தொடருந்து நிறுவனம் மற்றும் தாய்லாந்து தொடருந்து நிறுவனம் ஆகிய நிறுவனங்களில் தொடருந்து நிறுவனங்களால் சேவையாற்றப்பட்டது. பின்னர் தாய்லாந்து தொடருந்து நிறுவனத்தின் டீசல் இயந்திர தொடருந்துகள் மலேசியாவின் வாக்காப் பாரு, தும்பாட் நிலையங்கள் வரை சேவைகளில் ஈடுபட்டன. 

தாய்லாந்து தொடருந்து சேவை உள்நாட்டு கேடிஎம் இண்டர்சிட்டி சேவையைப் பாதித்தால் தாய்லாந்து தொடருந்து சேவைகள் 1978-ஆம் ஆண்டில் நிறுத்தப்பட்டன. தாய்லாந்து தொடருந்துகள் தற்போது மலேசியாவிற்குள் வருவது இல்லை.

இந்த நகரம் மலேசியா - தாய்லாந்து எல்லையைக் கடக்கும் ரந்தாவ் பாஞ்சாங் / சுங்கை கோலோக் பாலத்திற்கு மிக அருகில் உள்ளது.

## தொடருந்து சேவைகள்

* ராக்யாட் தீமோரான் விரைவு தொடருந்து 26/27 தும்பாட்-ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)

## மேலும் காண்க
* தும்பாட் தொடருந்து நிலையம்
* கிம்மாஸ் தொடருந்து நிலையம்
* ஜொகூர் பாரு சென்ட்ரல்

## மேற்கோள்கள்

## வெளி இணைப்புகள்

* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியத் தொடருந்து நிலையங்கள்
சித்தி மக்களவைத் தொகுதி

**சித்தி மக்களவைத் தொகுதி** (*Sidhi Lok Sabha constituency*) மத்திய இந்தியவில் மத்தியப் பிரதேச மாநிலத்தில் உள்ள 29 மக்களவை தொகுதிகளில்  ஒன்றாகும். இந்த தொகுதி சித்தி மற்றும் சிங்ரௌலி மாவட்டங்கள் முழுவதையும் மற்றும் சாக்டோல் மாவட்டத்தின் ஒரு பகுதியையும் உள்ளடக்கியது.

## சட்டமன்றப் பிரிவுகள்
தற்போது, சட்டப்பேரவை தொகுதிகளின் எல்லை நிர்ணயத்திற்குப் பிறகு, சித்தி மக்களவைத் தொகுதியில் பின்வரும் எட்டு சட்டமன்றத் தொகுதிகள் உள்ளன.

## நாடாளுமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## குறிப்புகள்
இந்திய தேர்தல் ஆணையம்-http://www.eci.gov.in/StatisticalReports/ElectionStatistics.asp

## மேலும் காண்க

* சித்தி மாவட்டம்
* மக்களவை தொகுதிகளின் பட்டியல்

பகுப்பு:சிங்கரௌலி மாவட்டம்
பகுப்பு:சித்தி மாவட்டம்
பகுப்பு:மத்தியப் பிரதேச மக்களவைத் தொகுதிகள்
வி. எஸ். மாதேசுவரன்

**வி. செ. மாதேசுவரன்** (*V. S. Matheswaran*) என்பவர் ஒரு இந்திய அரசியல்வாதியாவார். இவர்  கொங்குநாடு மக்கள் தேசிய கட்சியைச் சேர்ந்தவராவார். இவர் 2024 பொதுத் தேர்தலில் நாமக்கல் மக்களவைத் தொகுதியில் போட்டியிட்டு வெற்றிபெற்றார்.

## மேற்கோள்கள்

பகுப்பு:தமிழ்நாட்டினர்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
தார் மக்களவைத் தொகுதி

**தார் மக்களவை தொகுதி** என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்காக ஒதுக்கப்பட்டுள்ளது. தார் மக்களவைத் தொகுதி 1967-இல் உருவாக்கப்பட்டது. இது தார் மாவட்டம் முழுவதையும், இந்தூர் மாவட்டத்தின் ஒரு பகுதியையும் உள்ளடக்கியுள்ளது.

## சட்டமன்றப் பிரிவுகள்
தற்போது, தார் மக்களவைத் தொகுதியில் பின்வரும் எட்டு சட்டமன்றத் தொகுதிகள்உள்ளன.

## நாடாளுமன்ற உறுப்பினர்கள்

## தேர்தல் முடிவுகள்

### 2024

## 2019

## 2014

## 2009

## மேலும் காண்க
* தார் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:மத்தியப் பிரதேச மக்களவைத் தொகுதிகள்
சுலோவீனியா தேசிய காற்பந்து அணி

**சுலோவீனியா தேசிய காற்பந்து அணி** (*Slovenia national football team*) ஆண்கள் பன்னாட்டுக் காற்பந்தில் சுலோவீனியாவைப் பிரதிநிதித்துவப்படுத்துகிறது. இது சிலோவீனியக் காற்பந்து சங்கத்தால் கட்டுப்படுத்தப்படுகிறது. தேசிய அணியானது பன்னாட்டுக் காற்பந்துச் சங்கங்களின் கூட்டமைப்பான பீஃபாவின் உலகளாவிய அதிகார வரம்பிற்கு உட்பட்டது, அத்துடன் ஐரோப்பாவில் ஐரோப்பிய காற்பந்துச் சங்கங்களின் ஒன்றியம் யூஈஎஃப்ஏ-இனால் நிர்வகிக்கப்படுகிறது. இவ்வணி ஐரோப்பிய நாடுகளுக்குக் கிடைக்கும் உலகக்கோப்பை காற்பந்து, யூஈஎஃப்ஏ தேசிய லீக், ஐரோப்பிய கால்பந்தாட்டப் போட்டி ஆகிய மூன்று முக்கிய தொழில்முறை போட்டிகளில் பங்கேற்கிறது. சுலோவீனியா தனது முதல் அதிகாரப்பூர்வ போட்டியை யுகோசுலாவியாவிலிருந்து நாடு விடுதலை பெற்ற ஒரு ஆண்டிற்குப் பிறகு 1992 இல் விளையாடியது. சுலோவீனிய அணியின் பெரும்பாலான உள்ளூர்ப் போட்டிகள் தலைநகர் லியுப்லியானாவில் உள்ள இசுடோச்சிசு திடலில் விளையாடப்படுகின்றன.

சுலோவீனியா பெரும் போட்டிக்கு நான்கு முறை தகுதி பெற்றது, இரண்டு முறை உலகக்கிண்ணப் போட்டிகளிலும், இரண்டு முறை ஐரோப்பிய வாகைப் போட்டிகளிலும் விளையாடியது, ஆனால் ஒரு இறுதிப் போட்டியின் குழு நிலைக்கு அப்பால் அது முன்னேறவில்லை. 2010 பீஃபா உலகக்கிண்ணத்தில், சுலோவீனியா அல்சீரியாவை 1-0 என்ற கணக்கில் தோற்கடித்து பெரும் சுற்று ஒன்றில் முதல் (இதுவரை மட்டும்) வெற்றி பெற்றது. 2004 இல் இத்தாலியை 1-0 என தோற்கடித்தது போன்ற சில குறிப்பிடத்தக்க முடிவுகளை அந்த அணி அடைந்துள்ளது.

## மேற்கோள்கள்

## வெளி இணைப்புகள்

* FIFA team profile
* UEFA team profile

பகுப்பு:தேசியக் கால்பந்து அணிகள்
பகுப்பு:சுலோவீனியாவில் விளையாட்டு
வினைலேற்றம்

**வினைலேற்றம்** (*Vinylation*) என்பது ஒரு வினைல் குழுவை (CH2=CH−) ஓர் அடி மூலக்கூறுடன் இணைக்கும் கரிம வேதியியல் செயல்முறையாகும். பல கரிம சேர்மங்கள் வினைல் குழுக்களைக் கொண்டிருக்கின்றன. எனவே இச்செயல்முறை குறிப்பிடத்தக்க ஆர்வத்தை ஈர்த்துள்ளது. குறிப்பாக வினையின் நோக்கம் பதிலீட்டு வினைல் குழுக்களை உள்ளடக்கியதாகும். வினைல் குழுவின் மூலத்தைப் பொறுத்து வினைலேற்ற வினைகளை வகைப்படுத்தலாம்.

## அணுக்கருக்கவர் வினைல் வினையாக்கிகள்
வினைல்லித்தியம் புரோமைடும் வினைல்மக்னீசியம் புரோமைடும் CH2=CH− தொகுதிக்கு மூலங்களாகும். இவை கீட்டோன் மற்றும் ஆல்டிகைடுகளுடன் சேர்க்கப்படுகின்றன. வினைல் எதிர்மின் அயனிகளுக்குச் சமமான மூலங்களாக வினைல்சிலாக்சேன் மற்றும் வினைல் போரேன்களையும் பயன்படுத்தலாம். இத்தகைய வினைகளுக்கு பலேடியம் போன்ற வினையூக்கிகள் அவசியமாகும்.

## ஆல்க்கீன்களுடன் வினைலேற்றம்
எக்கு வினை இணைகளான ஒரு நிறைவுறா ஆலைடும் ஓர் ஆல்க்கீனும் காரத்தின் முன்னிலையிலும்  பலேடியம் வினையூக்கியின் உதவியாலும் வினை புரிந்து பதிலீடு செய்யப்பட்ட ஆல்க்கீன்களை உருவாக்குகிறது. இது ஆல்க்கீன்களை மாற்றுவதற்கான ஒரு வழியாகும்.

ஐதரோவினைலேற்ற வினையில் எத்திலீன் ஆல்க்கீன் இரட்டைப் பிணைப்பை குறுக்காகச் சேர்க்கிறது. 
::CH2=CHR + CH2=CH2 → CH3−CHR−CH=CH2
இந்த வகையான வினைக்கு ஓர் உலோக வினையூக்கி தேவைப்படுகிறது. கொள்கையளவில், எத்திலீனைத் தவிர வேறு ஆல்க்கீன்கள் இங்கு பயன்படுத்தப்படலாம்.

ஐதரோவினைலேற்ற வினையின் விகிதாச்சார வினை பதிப்பில், அணுக்கருகவரிகள் மின்னணு கவர் தாண்டல் உலோக அணைவுச் சேர்மத்துடன் சேர்த்து கார்பன் - கார்பன் பிணைப்பை உருவாக்குகின்றன. இதன் விளைவாக வரும் உலோக ஆல்க்கைல் சேர்மம் பீட்டா-நீரேற்று நீக்கத்திற்கு உட்பட்டு, வினைலேற்ற விளைபொருளை விடுவிக்கிறது.

## அசிட்டிலீனுடன் வினைலேற்றம்
முதலில் வால்டர் ரெப்பே உருவாக்கிய முறையில், அசிட்டிலீன் பல்வேறு உலோகம் அல்லது காரம் வினையூக்கிய வினையில் பங்கேற்று வினைல் வழிப்பெறுதிகளைக் கொடுத்தது. ஆல்ககால்கள், தயோல்கள் மற்றும் இரண்டாம் நிலை அமீன்கள் ஆகியவற்றை  அசிட்டிலீனுடன் சேர்த்து வினைபுரியச் செய்தால் முறையே  வினைல் ஈதர்கள், டைவினைல் சல்பைடுகள் , வினைல் அமீன்கள் உருவாகின்றன.
:

உலோக வினையூக்கிகளின் முன்னிலையில், கார்பன் மோனாக்சைடு மற்றும் அசிட்டிலீன் ஆகியவை வினைபுரிந்து அக்ரிலிக் அமிலம் அல்லது அக்ரிலிக் எசுத்தர்களைக் கொடுக்கின்றன. நிகர வினையானது கார்பன் மோனாக்சைடின் வினைலேற்ற வினையாகும்:

:
:

## வினைல் அசிட்டேட்டு
வினைல் எசுத்தர்களை தயாரிப்பதற்கு பொதுவாக மறைமுக முறைகள் தேவைப்படுகின்றன. ஏனெனில் வினைல் ஆல்ககால் ஒரு பொருத்தமான வினையாக்கி இல்லை. தொழில்துறை அளவில் ஏராளமாகக் கிடைக்கும் வினைல் அசிடேட்டு, மற்ற வினைல் எசுத்தர்களை உற்பத்தி செய்ய பயன்படுத்தப்படுகிறது. இச்செயல்முறை சில சமயங்களில் மாற்றுவினைலேற்றம் என அழைக்கப்படுகிறது. வினைல் அசிட்டேட்டின் உயர் எசுத்தர்கள் வினைல் பார்மேட்டு தயாரிப்பில் பயன்படுத்தப்படுகின்றன. 

மாற்றாக, வினைல் எசுத்தர்கள் இரிடியம்-வினையூக்கி முன்னிலையில் குறிப்பாக பரவலாகக் கிடைக்கும் வினைல் அசிடேட்டை மாற்று எசுத்தராக்கல் வினை  மூலம் வினைல் ஈதர்களை ஆல்ககால்களில் இருந்து தயாரிக்கலாம்:

:ROH + CH2=CHOAc → ROCH=CH2 + HOAc

## மேற்கோள்கள்


பகுப்பு:வினைல் சேர்மங்கள்
பகுப்பு:வினைல் எசுத்தர்கள்
யாழ்ப்பாணக் கடற்கரைச் சமர்

**யாழ்ப்பாணக் கடற்கரைச் சமர்** (*Battle off the coast of Jaffna*) என்பது இலங்கைக் கடற்படைக்கும் விடுதலைப் புலிகளின் கப்பல்களுக்கும் இடையே நடந்த ஒரு கடற்படைச் சமராகும்.  இலங்கைத் தரப்பின் தகவல்களின்படி, இது இலங்கை உள்நாட்டுப் போரின்போது 2008, நவம்பர் முதல் நாள் சனிக்கிழமையன்று  யாழ்ப்பாணக் கடற்கரையில் இலங்கையின் வடக்கு ஆளுகைக்குட்பட்ட கடற்பரப்பில் நடந்தது.  கிளர்ச்சிக் கப்பல்களைச் எதிர்கொண்டு கடற்படை துப்பாக்கிச் சூடு மேற்கொண்டதால் போர் தொடங்கியதாக இலங்கை அரசாங்க சுங்க அதிகாரி டி.கே. பி. தாசங்காயக்க தெரிவித்தார்.

## மேற்கோள்கள்

பகுப்பு:2008 இல் இலங்கை
பகுப்பு:நான்காம் ஈழப்போர் சமர்கள்
இருகுளோரோ அசிட்டால்டிகைடு

**இருகுளோரோ அசிட்டால்டிகைடு** (Dichloroacetaldehyde) என்பது C2H2Cl2O என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். HCCl2CHO என்ற வேதியியல் அமைப்பு வாய்ப்பாடாகவும் இதை குறிப்பிடலாம். ஒற்றைக்குளோரோ அசிட்டால்டிகைடு, முக்குளோரோ அசிட்டால்டிகைடு என மேலும் இரண்டு குளோரினேற்றம் பெற்ற அசிட்டால்டிகைடுகளுடன் சேர்ந்து மூன்று குளோரோ அசிட்டால்டிகைடுகள் உள்ளன. 

## பண்புகள் மற்றும் வினைகள்
இருகுளோரோ அசிட்டால்டிகைடு அதிக அளவில் ஆவியாகும் ஒரு திரவமாகும். தண்ணீரில் எளிதில் கரைந்து நீரேற்றுகளை உருவாக்கும். தண்ணீருடன் வினைபுரியும் போது ஓரிடத்து டையால் என்றும் ஒற்றை நீரேற்று என்றும் அழைக்கப்படும் 2,2-இருகுளோரோ-1,1-எத்தேன் டையால் உருவாகிறது. 
:

இருகுளோரோ அசிட்டால்டிகைடை சூடுபடுத்தும்போது சிதைவடையும். ஆண்டிமனி முக்குளோரைடு, இரும்பு(III) குளோரைடு, அலுமினியம் குளோரைடு, வெள்ளீயம்(IV) குளோரைடு அல்லது போரான் முப்புளோரைடு போன்ற லூயிசு அமிலங்களுடன் வினைபுரியும் போது முப்படிச் சேர்மமான அறுகுளோரோபாரால்டிகைடு (2,4,6-திரிசு(இருகுளோரோமெத்தில்)-1,3,5-மூவாக்சேன்) உருவாகிறது.  இந்த முப்படிச் சேர்மம் நிறமற்ற படிகங்களாக காணப்படுகிறது. 131–132 °செல்சியசு வெப்பநிலையில் இது உருகும். கொதிநிலையான 210-220 ° செல்சியசு வெப்பநிலையில் இருகுளோரோ அசிட்டால்டிகைடு சிதைவடைகிறது.

:

இலித்தியம் அலுமினியம் ஐதரைடு சேர்மத்துடன் சேர்த்து வினைபுரியச் செய்தால் ஒடுக்க வினை நிகழ்ந்து இருகுளோரோயெத்தனால் உருவாகிறது.

## பயன்கள்
புற்றுநோய் சிகிச்சையில் பயன்படும் மைட்டோடேன் போன்ற பிற இரசாயன சேர்மங்களை உற்பத்தி செய்ய இருகுளோரோ அசிட்டால்டிகைடு பயன்படுத்தப்படுகிறது. குளோரோபென்சீனுடன் சேர்த்து ஆவிசுருக்க வினைக்கு உட்படுத்தினால் 
இருகுளோரோயிருபீனைல்யிருகுளோரோயீத்தேன் என்ற பூச்சிக்கொல்லி உருவாகிறது:

:

## தயாரிப்பு
அசிட்டால்டிகைடு அல்லது பாரால்டிகைடை குளோரினேற்றம் செய்வதன் மூலம் இருகுளோரோ அசிட்டால்டிகைடைத் தயாரிக்கலாம். குளோரின் மற்றும் நீரைப் பயன்படுத்தி 1,2-இருகுளோரோயெத்திலீனை ஐப்போகுளொரினேற்றம் செய்தால் தூய இருகுளோரோ அசிட்டால்டிகைடு உருவாகும்.

## மேற்கோள்கள்

பகுப்பு:ஆல்டிகைடுகள்
பகுப்பு:கரிமகுளோரைடுகள்
டெட்ராபியூட்டைலமோனியம் குளோரைடு

**டெட்ராபியூட்டைலமோனியம் குளோரைடு** (*Tetrabutylammonium chloride*) என்பது  என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் சுருக்கமாக  என்று எழுதுவர். வாய்பாட்டிலுள்ள Bu என்பது நேரியல் பியூட்டைலைக் குறிக்கும். வெண்மை நிறத்தில் நீரில் கரையக்கூடிய திண்மமாகக் காணப்படுகிறது. மற்ற டெட்ராபியூட்டைலமோனியம் உப்புகள் தயாரிப்பதற்கு உதவும் முன்னோடிச் சேர்மமாகத் திகழ்கிறது. பெரும்பாலும் டெட்ராபியூட்டைலமோனியம் புரோமைடு டெட்ராபியூட்டைலமோனியத்தின் மூலமாக விரும்பப்படுகிறது. ஏனெனில் இது குளோரைடை விட குறைவான நீருறிஞ்சும் சேர்மமாகும். 
## மேற்கோள்கள்

பகுப்பு:குளோரைடுகள்
பகுப்பு:கரிமச் சேர்மங்கள்
பகுப்பு:டெட்ராபியூட்டைலமோனியம் உப்புகள்
பாசிர் மாஸ் மக்களவைத் தொகுதி

**பாசிர் மாஸ் மக்களவைத் தொகுதி** (மலாய்: *Kawasan Persekutuan Pasir Mas*; ஆங்கிலம்: *Pasir Mas Federal Constituency*; சீனம்: 巴西马国会议席) என்பது மலேசியா, கிளாந்தான், பாசிர் மாஸ் மாவட்டத்தில் அமைந்துள்ள ஒரு மக்களவைத் தொகுதி (**P022**) ஆகும்.

பாசிர் மாஸ் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1955-ஆம் ஆண்டில் இருந்து பாசிர் மாஸ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பாசிர் மாஸ்
பாசிர் மாஸ் நகரம் கிளாந்தான் மாநிலத்தில்; பாசிர் மாஸ் மாவட்டத்தில் உள்ள ஒரு நகரம். மாநிலத் தலைநகர் கோத்தா பாருவில் இருந்து 14 கி.மீ.; கோலாலம்பூர் மாநகரில் இருந்து 434 கி.மீ. தொலைவில் அமைந்துள்ளது. 

பாசிர் மாஸ் கிளாந்தான் மாநிலத்தில் இரண்டாவது பெரிய நகரமாகும். 1918-ஆம் ஆண்டில், பாசிர் மாஸ் நகரமும் அதைச் சுற்றியுள்ள பகுதிகளும் கோத்தா பாரு மாவட்டத்தில் இருந்து பிரிக்கப் பட்டன. பின்னர் அந்தப் பகுதிகளுக்கு என பாசிர் மாஸ் மாவட்டம் உருவாக்கப்பட்டது.  

### பாசிர் மாஸ் மாவட்டம்

பாசிர் மாஸ் நகரம் தாய்லாந்து நாட்டு எல்லைக்கு மிக அருகில் உள்ளது. அத்துடன் பாசிர் மாஸ் மாவட்டத்தின் நிர்வாக மையமாகவும் விளங்குகிறது.பாசிர் மாஸ் நகரத்தில் ஒரு தொடருந்து நிலையம் உள்ளது. அதன் பெயர் பாசிர் மாஸ் தொடருந்து நிலையம். இந்த நிலையம் கிம்மாஸ், குவா மூசாங், தும்பாட் ஆகிய நகரங்களை இணைக்கிறது.

பாசிர் மாஸ் மாவட்டத்தின் முக்கிய நகரம்; மற்றும் நிர்வாக மையம் பாசீர் மாஸ் நகரம் ஆகும். இந்த மாவட்டத்தின் வடக்கில் தும்பாட் மாவட்டம் (*Tumpat District*); கிழக்கில் கோத்தா பாரு மாவட்டம் (*Kota Bharu District*); தெற்கில் தானா மேரா மாவட்டம் (*Tanah Merah District*); மற்றும் தாய்லாந்து நாட்டின் சுங்கை கோலோக் மாவட்டம் ஆகிய நிலப்பகுதிகள் எல்லைகளாக உள்ளன.

## பாசிர் மாஸ் மக்களவைத் தொகுதி

## பாசிர் மாஸ் மக்களவைத் தேர்தல் முடிவுகள் 2022

## பாசிர் மாஸ் வேட்பாளர் விவரங்கள்

## மேற்கோள்கள்

## மேலும் காண்க
* பாசிர் மாஸ் மாவட்டம்
* கோத்தா பாரு
* குபாங் கிரியான்
* பாசிர் மாஸ் 
* பாசிர் பூத்தே
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:கிளாந்தான் நாடாளுமன்றத் தொகுதிகள்
மலேசிய கல்வி அமைச்சர்

**மலேசிய கல்வி அமைச்சர்** (ஆங்கிலம்: *Minister of Education Malaysia*; மலாய்: *Menteri Pendidikan Malaysia*) என்பவர் மலேசிய கல்வி அமைச்சின் தலைமைப் பொறுப்பில் உள்ள அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர்கள் இருவர் உதவியாக உள்ளனர். மலேசிய கல்வி அமைச்சர், கல்வி அமைச்சின் மூலமாகத் தன் அமைச்சை நிர்வகித்து வருகிறார்.

வரலாற்று அடிப்படையில், மலேசிய கல்வி அமைச்சர் பதவி என்பது எதிர்கால மலேசியப் பிரதமர் பதவிக்கு ஒரு படிக்கல் என்று அறியப்படுகிறது. மலேசியாவின் முதலாவது பிரதமர் துங்கு அப்துல் ரகுமான்; மற்றும் ஒன்பதாவது பிரதமர் இசுமாயில் சப்ரி யாகோப் ஆகியோரைத் தவிர மற்ற அனைத்து மலேசியப் பிரதமர்களும் இந்தப் பதவியை வகித்துள்ளனர்.

## பொது

மலேசிய கல்வி அமைச்சரின் தலைமையகம் புத்ராஜெயா (*Putrajaya*) மத்திய அரசாங்க நிர்வாக மையத்தில் (*Federal Government Administrative Centre*) உள்ளது. மலேசியாவின் கல்வித் துறை சார்ந்த அனைத்து அமைப்புகளுக்கும்; செயல் பாடுகளுக்கும் பொறுப்பு வகிக்கும் முதன்மை அரசாங்க அமைச்சராகச் செயல் படுகின்றார். அத்துடன் கல்வி சார்ந்த அனைத்துக் கொள்கைகளை நிர்வகித்துப் பராமரிக்கும் பொறுப்புகளும் இவரைச் சார்ந்ததாகும்.

மலேசியாவின் 23-ஆவது அமைச்சரவை 2022 டிசம்பர் 2-ஆம் தேதி, அறிவிக்கப்பட்டது. பட்லினா சிடேக்‌ (*Fadhlina Sidek*) மலேசியக் கல்வி அமைச்சராகப் பதவியில் அமர்த்தப்பட்டார்.

## மலேசிய உயர்கல்வி அமைச்சு

மலேசிய கல்வி அமைச்சு உருவாக்கப்பட்ட 1955-ஆம் ஆண்டில், மலேசிய கல்வி அமைச்சு (*Kementerian Pendidikan*) என்று பொதுவாக அழைக்கப்படது. அந்த அமைச்சு கல்வித்துறை தொடர்பான அனைத்துச் செயல்பாடுகளுக்கும் பொறுப்பாக இருந்தது. 

2004-ஆம் ஆண்டில், மலேசியக் கல்வி அமைச்சு இரு பிரிவுகளாகப் பிரிக்கப்பட்டன. ஒரு பிரிவின் பெயர் **மலேசிய கல்வி அமைச்சு** (*Kementerian Pelajaran*). அந்த அமைச்சு பாலர் பள்ளி முதல் உயர்நிலைப்பள்ளி வரையிலான பொறுப்புகளை ஏற்றுக் கொண்டது. மற்றொரு பிரிவின் பெயர் **மலேசிய உயர்கல்வி அமைச்சு** (*Ministry of Higher Education*). 

பிரதமர் நஜீப் ரசாக் (*Prime Minister Najib Razak*) பிரதமராகப் பொறுப்பு வகித்த காலத்தில், இரண்டு அமைச்சுகளும் ஒன்றிணைக்கப்பட்டு ஒரே கல்வி அமைச்சின் கீழ் கொண்டு வரப்பட்டன. அதன் பின்னர், 2015-இல் மீண்டும் இரு அமைச்சுகளாகப் பிரிக்கப்பட்டு தனித்தனியாகச் செயல்படுகின்றன.

## அமைச்சர்களின் பட்டியல்
கல்வி அமைச்சர்களாகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

## மேலும் காண்க
* மலேசிய கல்வி அமைச்சு
* மலேசிய உயர்க் கல்வி அமைச்சு
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:மலேசிய அமைச்சர்கள்
கிழக்கு ஆபிரிக்கக் கூட்டமைப்பு

**கிழக்கு ஆபிரிக்கக் கூட்டமைப்பு** (*East African Federation*, சுவாகிலி: *Shirikisho la Afrika Mashariki*) என்பது அரசியல் ரீதியாக முன்மொழியப்பட்டுள்ள ஒரு ஒன்றிணைவு ஆகும். ஆபிரிக்க பெருங்கண்டத்தின் கிழக்கு பகுதியில் அமைந்துள்ள, ஆபிரிக்க பெரும் எரிபடுகையை சூழவுள்ள எட்டு நாடுகளின் ஒன்றிமைவாகும். புரூண்டி, கொங்கோ சனநாயக குடியரசு, உருவாண்டா, கென்யா, தென் சூடான், தன்சானியா, சோமாலியா, உகாண்டா என்ற எட்டு நாடுகளை ஒற்றை சமஷ்டி நாடாக ஒன்றிணைக்க முன்மொழியப்பட்ட திட்டமாகும்.  1960 களில் இருந்து இந்த ஒன்றிணைவு திட்டம் இருந்தபோதிலும் எவ்வித முன்னேற்றமும் காணப்படவில்லை. 2018 ஆம் ஆண்டு ஆங்கில புரட்டாசி மாதத்தில் இந்த ஒன்றியதிற்கான அரசியலமைப்பு சாசனம் வரையும் திட்டம் தொடங்கி வைக்கப்பட்டது. 2021 ஆம் ஆண்டில் இந்த சாசன வரைதல் நிறைவு பெற்று, 2023 இல் அமுலாகும் என எண்ணியபோதிலும் கொவிட்-19 உலக பெரும் தொற்றுக் காரணமாக இந்தப் பணி மந்த கதியில் கிடப்பில் விடப்பட்டது. 2023 ஆம் ஆண்டு ஆங்கில வைகாசி மாதம் 9 ஆம் திகதி, மீள இந்த பணியை தொடர்வது தொடர்பாக கென்யாவில் உள்ளூர் அறிஞர்களுடன் 20 நாட்கள் கலந்துரையாடல் இடம்பெற்றது.

இதுவரை இந்த கூட்டமைப்பு தோற்றுவிக்கப்படவில்லை என்றபோதும் இதற்கான முன்னேற்றப்படிகள் நடந்தவண்ணமே உள்ளது. இந்த நாடுகளில் இதற்கான வரைபை தயாரிக்கும் பணிகள் அந்தத்த நாட்டில் காணப்படும் நிறுவனங்கள் ஊடாக நடந்த வண்ணமே உள்ளது.

## பண்புகள்
இந்த எட்டு நாடுகள் இணைக்கப்பட்டு உருவாகும் புதிய நாடானது,5,449,717 கிமீ2 (2,104,147 சதுர மைல்) If Somalia were to stabilize, the geography would be pertinent to an expansive port operation., பரப்பளவு உடையது. இது இந்தியாவை புறந்தள்ளி உலகில் புதிய ஏழாவது பெரிய நாடாக உருவாகும். இந்த ஒன்றியமானது மேற்கே அத்திலாந்திக் சமுத்திரத்தையும் மேற்கே இந்து சமுத்திரத்தையும் எல்லைகளாக கொண்டு அமையும். உருவாகும் இந்தப் புதிய ஒன்றியத்தின் சனத்தொகையானது, இன்றைய உருசியா, ஜப்பான், பிரேசில், மெக்ஸிகோ மற்றும் இந்தோனேசியா ஆகிய நாடுகளைக்காட்டிலும் அதிகமாகும். சொற்ப வித்தியாசத்தில் ஐக்கிய அமெரிக்காவை பின்னுக்குத் தள்ளி உலகில் மூன்றாவது சனத்தொகை கூடிய நாடாக அமையும்.

இந்தப் புதிய ஒன்றிய தேசத்தின் இணைப்பு மற்றும் தேசிய மொழியாக சுவாகிலி மொழி காணப்படும். அதேவளை இதன் தலைநகரான அருசா அமையப்பெறும், இது இன்றைய தன்சானியா நாட்டில் கென்யா எல்லையுடன் அமையப்பட்டுள்ள நகராகும். அருசாவில் தான் கிழக்கு ஆபிரிக்க சங்கத்தின் தலைமை காரியாலயம் அமைந்துள்ளது. இந்த ஒன்றியத்தின் 22% ஆன மக்கள் நகராட்சி பிரதேசத்திலேயே வாழ்கின்றனர்.

2013 ஆம் ஆண்டு வெளியிடப்பட்ட அறிக்கைப்படி 2023 இல் ஒன்றிணைந்த நாணயத்திற்கு அனைத்து இந்த ஒன்றிய நாடுகளும் மாறுவதாக திட்டமிடப்பட்டு இருந்தது, எனினும் கொவிட்-19 உலக பெரும் தொற்று மற்றும் புதிதாக கொங்கோ சனநாயகக் குடியரசு, சோமாலியா என்பன இணைந்தமையால், இந்த திட்டம் 2031 வரை பிற்போடப்பட்டுள்ளது. இதன் போது **கிழக்கு ஆபிரிக்க மத்திய வங்கி** உருவாக்கபடும். இந்த நிறுவனக் கட்டடம் எங்கு அமையப்பெறும் என்று இதுவரை எந்த முடிவில்லை. இந்த ஒன்றியத்தின் மொத்த உள்ளநாட்டு உற்பத்தி (GDP) வீதம் சுமார் 1,027.067 அமெரிக்க டொலர் என எதிர்பார்க்கப்படுகிறது. இது உலகளாவிய ரீதியில் 34வது ஆகும். அதேவேளை ஆபிரிக்க பெருங்கண்டத்தில் 3 வதும் ஆகும்.  

## குறிப்புகள்

## மேற்கோள்கள்

பகுப்பு:கிழக்கு ஆப்பிரிக்கா
பகுப்பு:புருண்டி
பகுப்பு:காங்கோ மக்களாட்சிக் குடியரசு
பகுப்பு:ருவாண்டா
பகுப்பு:கென்யா
பகுப்பு:தெற்கு சூடான்
பகுப்பு:தான்சானியா
பகுப்பு:சோமாலியா
பகுப்பு:உகாண்டா
ஜெய பிரகாஷ் ரெட்டி

**ஜெயப்பிரகாஷ் ரெட்டி** (*Jaya Prakash Reddy*) (8 மே 1946-8 செப்டம்பர் 2020) தெலுங்குத் திரைப்படங்களில் தோன்றிய ஓர் இந்திய நடிகராவார். ஆந்திராவின் சிர்வேல் என்ற இடத்தில் பிறந்த இவர், *சமரசிம்ஹா ரெட்டி* (1999) என்ற திரைப்படத்தில் ‘வீர ராகவ ரெட்டி’ என்ற கதாபாத்திரம் மூலம் அறிமுகமானார். *ஜெயம் மனதேரா* (2000), *சென்னகேசவ ரெட்டி* (2002) போன்ற பல படங்களில் வில்லனாக நடித்தார். இவரது தொழில் வாழ்க்கையின் பிற்பகுதியில், இவர் பல நகைச்சுவை வேடங்களிலும் நடித்திருந்தார். இவர் 8 செப்டம்பர் 2020 அன்று குண்டூரில் உள்ள தனது வீட்டில் இதய செயலிழப்பு காரணமாக தனது 74வது வயதில் காலமானார். நந்தி விருது உட்பட பல விருதுகள இபெற்றுள்ளார். தெலுங்குத் திரைப்படத்துறையில் இவர் ஆற்றிய செய்த பங்களிப்பிற்காக 16வது சந்தோசம் விருது வழங்கும் விழாவில் சிறப்பு நடுவர் விருது (அலெக்சாண்டர்) வழங்கப்பட்டது.

இவர் ஒரு சில தமிழ்ப் படங்களிலும் தோன்றியுள்ளார்.

## விருது

**ஜெயம் மனதேரா* படத்திற்காக நந்தி விருது (2000) 

## மேற்கோள்கள்

## வெளி இணைப்புகள்
* 

பகுப்பு:1946 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:கர்நூல் மாவட்ட மக்கள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்கு நகைச்சுவையாளர்கள்
பகுப்பு:2020 இறப்புகள்
பட்லினா சிடேக்‌

**பட்லினா சிடேக்‌** (ஆங்கிலம்; மலாய்: *Fadhlina Sidek*) (பிறப்பு: 16 அக்டோபர் 1977) என்பவர் ஒரு மலேசிய அரசியல்வாதி, ஒரு வழக்கறிஞர். மலேசிய வரலாற்றில் முதல் பெண் கல்வி அமைச்சர்; நவம்பர் 2022 முதல் நிபோங் திபால் மக்களவைத் தொகுதியின் உறுப்பினர் ஆவார்.

இவர் செப்டம்பர் 2021 முதல் நவம்பர் 2022 வரையில் மலேசிய மேலவையில் செனட்டராக பணியாற்றினார். பாக்காத்தான் அரப்பான் கூட்டணியின் ஓர் உறுப்புக் கட்சியான மக்கள் நீதிக் கட்சியின் (*PKR*) உறுப்பினரான இவர் சூலை 2022 முதல் மக்கள் நீதிக் கட்சியின் மகளிர் பிரிவின் தலைவராகவும் பணியாற்றினார்.

## பொது

பிரதமர் அன்வார் இப்ராகிம் தலைமையிலான ஒற்றுமை அரசாங்கத்தில் டிசம்பர் 2022 முதல் கல்வி அமைச்சராகப் பணியாற்றி வரும் இவர், அரசியலில் ஈடுபடுவதற்கு முன்பு இசுலாமிய குடும்பச் சட்டத்தில் நிபுணத்துவம் பெற்ற ஒரு வழக்கறிஞர் ஆவார்.

இவர் தன் சொந்த சரியா சட்ட நிறுவனமான தெதுவான் பட்லினா சித்திக் & அசோசியேட்ஸ் (*Tetuan Fadhlina Siddiq & Associates*) எனும் வழக்கறிஞர் நிறுவனத்தை நடத்தி வந்தார்.

## கல்வி

1994-இல், சிலாங்கூர், காஜாங் நகரில் இடைநிலைக் கல்வியை முடிப்பதற்கு முன்பு, செமினி நகரில் தன் தொடக்கக் கல்வியைப் பெற்றார். பின்னர் அவர் மலேசிய பன்னாட்டு இசுலாமிய பல்கலைக்கழகத்தில் (*International Islamic University of Malaysia*) சேர்ந்து தன் படிப்பைத் தொடர்ந்தார்.

2002-இல் வழக்கறிஞர் பட்டத்தைப் பெற்றார். அதன் பின்னர் 2008-இல் மலேசிய தேசிய பல்கலைக்கழகத்தில் முதுகலை பட்டம் பெற்றார்.

## அரசியல்

2020-இல் மக்கள் நீதிக் கட்சியில் இணைந்ததன் வழியாக அவர் தன் அரசியல் வாழ்க்கையைத் தொடங்கினார். அடுத்ததாக அவர் மக்கள் நீதிக் கட்சியின் சட்டம் மற்றும் சமூக மேம்பாட்டுக்கான மகளிர் பிரிவின் தலைவராக நியமிக்கப்பட்டார்.

அதே ஆண்டு சூலை மாதம் மக்கள் நீதிக் கட்சியின் மகளிர் பிரிவின் தலைவராகவும் தேர்ந்தெடுக்கப்பட்டார். செப்டம்பர் 2021 இல், அவர் புலாவ் பினாங் மாநிலத்தின் மலேசிய மேலவையின் உறுப்பினராக நியமிக்கப்பட்டார்.

### மலேசியப் பொதுத் தேர்தல், 2022

2022 மலேசியப் பொதுத் தேர்தலில், அவர் நிபோங் திபால் மக்களவைத் தொகுதியில் மக்கள் நீதிக் கட்சியின் வேட்பாளராகப் போட்டியிட்டார். அந்தத் தேர்தலில அப்போதைய பாரிசான் நேசனல் வேட்பாளர் மன்சர் ஓசுமான் என்பவரை 16,293 வாக்குகள் பெரும்பான்மையில் தோற்கடித்து வெற்றி பெற்றார்.

## தேர்தல் முடிவுகள்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:மலேசிய முசுலிம்கள்
பகுப்பு:மலேசிய அரசியல்வாதிகள்‎
பகுப்பு:மலேசிய மக்களவை உறுப்பினர்கள்
வசந்த லட்சுமி

***வசந்த லட்சுமி*** (*Vasantha Lakshmi*) 1978 ஆம் ஆண்டு கன்னடத்தில் வெளிவந்த கன்னடத் திரைப்படமாகும். இப்படத்தை ஏ. வி. சேசகிரி ராவ் இயக்கியிருந்தார். கே. விட்டல குமார், கே. வி. ஹொன்னப்பா, கே. வி குருநாத் ஆகியோரால் தயாரிக்கப்பட்டது. இத்திரைப்படத்தில் ஸ்ரீநாத், ஆரத்தி, விஷ்ணுவர்தன், மஞ்சுளா ஆகியோர் நடித்திருந்தனர். இத்திரைப்படத்திற்கு விஜய பாஸ்கர் இசையமைத்திருந்தார். இப்படம் 1974 ஆம் ஆண்டு வெளிவந்த எங்கம்மா சபதம் என்ற தமிழ்த் திரைப்படத்தின் மறு ஆக்கமாகும்.

## நடிகர்கள்

* இரவியாக ஸ்ரீநாத்
* வசந்தாவாக ஆர்த்தி 
* சந்துருவாக விஷ்ணுவர்தன் 
* இலட்சுமியாக மஞ்சுளா
*லீலாவதி
* அன்னபூரணாவாக பண்டரிபாய் 
*ஜெயமாலினி
*கே. எஸ். அஸ்வத் 
*வச்ரமுனி
*டைகர் பிரபாகர்
*பாலகிருஷ்ணா

## ஒலிப்பதிவு
படத்திற்கு விஜய பாஸ்கர் இசையமைத்திருந்தார். *பெல்லி மொடவே* என்ற பாடலுக்கான அசல் இசை ‘எங்கம்மா சபதம்’ படத்தில் இடம்பெற்ற ‘அன்பு மேகமே’ பாடலுக்கு மீண்டும் பயன்படுத்தப்பட்டது.

## மேற்கோள்கள்

## வெளி இணைப்புகள்
* 

பகுப்பு:1978 திரைப்படங்கள்
பகுப்பு:இந்தியக் கன்னடத் திரைப்படங்கள்
பகுப்பு:விஜய பாஸ்கர் இசையமைத்த தமிழ்த் திரைப்படங்கள்
மலேசிய பன்னாட்டு இசுலாமிய பல்கலைக்கழகம்

**மலேசிய பன்னாட்டு இசுலாமிய பல்கலைக்கழகம்** (மலாய்:*Universiti Islam Antarabangsa Malaysia*; ஆங்கிலம்:*International Islamic University Malaysia* என்பது மலேசியா, சிலாங்கூர், கோம்பாக், புறநகரில் உள்ள ஓர் இசுலாமியப் பல்கலைக்கழகம் ஆகும். ஒரு பொதுத்துறை பல்கலைக்கழகமான இந்தப் பல்கலைக்கழகத்திற்கு மலேசியா முழுவதும் மேலும் ஆறு வளாகங்கள் உள்ளன: 

பகாங், காம்பாங் புறநகர்ப் பகுதியில் இரண்டு மருத்துவ மைய வளாகங்கள் மற்றும் அறக்கட்டளை ஆய்வுகளுக்கான ஒரு மையம்; கோலாலம்பூரில் இரண்டு நகர வளாகங்கள் மற்றும் ஜொகூர் பாகோவில் ஒரு மொழி வளாகம் மற்றும் சுற்றுலா வளாகம் ஆகியவை உள்ளன.

## பொது

இந்தப் பல்கலைக்கழகத்திற்கு எட்டு வெளிநாட்டு அரசாங்கங்கள்; மற்றும் இசுலாமிய ஒத்துழைப்பு அமைப்பு (*Organisation of Islamic Cooperation*) ஆகியவை நிதியுதவி செய்கின்றன. எனினும் இந்தப் பல்கலைக்கழகம், பாகிஸ்தானின் இசுலாமாபாத் பன்னாட்டு இசுலாமிய பல்கலைக்கழகம் (*International Islamic University Islamabad*); மற்றும் வங்காளதேசத்தின் சிட்டகாங் பன்னாட்டு இசுலாமிய பல்கலைக்கழகம் (*International Islamic University Chittagong*) ஆகியவற்றிலிருந்து வேறுபட்டது ஆகும்.

### இசுலாமிய விழுமியங்கள்

மலேசிய பன்னாட்டு இசுலாமிய பல்கலைக்கழகம், இசுலாமிய கொள்கைகளின் அடிப்படையில்  23 மே 1983-இல்  நிறுவப்பட்டது. இதன் அனைத்து துறைகளிலும் இசுலாமிய விழுமியங்கள் புகுத்தப்பட்டுள்ளன. 

இந்தப் பல்கலைக்கழகம் தனது 14 துறைகளின் வழியாக இளங்கலை, முதுகலை மற்றும் முனைவர் பட்டப் படிப்புகளை வழங்குகிறது.

1987-ஆம் ஆண்டு முதல், இந்தப் பல்கலைக்கழகம், உலகம் முழுவதும் உள்ள 100-க்கும் மேற்பட்ட நாடுகளில் இருந்து 70,000-க்கும் மேற்பட்ட இளங்கலை பட்டதாரிகளை உருவாக்கியுள்ளது. அவர்களில் பெரும்பாலானோர் மலேசியாவைச் சேர்ந்தவர்கள் ஆகும்.

## காட்சியகம்


File:IIUM Mosque exterior.jpg|சுல்தான் அகமது சா பள்ளிவாசல், கோம்பாக் வளாகம் (வெளிப்புறக் காட்சி)
File:IIUM Mosque interior.jpg|சுல்தான் அகமது சா பள்ளிவாசல், கோம்பாக் வளாகம் (உட்புறக் காட்சி)
File:IIUM - panoramio (2).jpg|கலாசார மையம் (இடதுபுறம்); மற்றும் அசுமான் அசிம் வளாகம் (வலதுபுறம்)
File:Iiumlibr.jpg|கோம்பாக் வளாக நூலகம்
File:IIUM Mahallah Al Faruq. - panoramio.jpg|கோம்பாக் வளாகத்தின் 17 கல்லூரிகளில் மகல்லா அல்-பாரூக் குடியிருப்பு வளாகம்
File:IIUM Stadium - panoramio.jpg|சையிதினா அம்சா திறந்த வெளியிடம்
File:IIUM Playgraound - panoramio (1).jpg|கால்பந்து திடல்


## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
பகுப்பு:சிலாங்கூரில் உள்ள பல்கலைக்கழகங்களும் கல்லூரிகளும்
புள்ளி கால் மரத் தவளை

***பாலிபீடேட்சு மெகாசெபாலசு*** (*Polypedates megacephalus*) என்பது ஆங்காங் சவுக்குத் தவளை அல்லது புள்ளி கால் மரத் தவளை எனப் பொதுவாக அறியப்படுவது புதர்த்தவளைக் குடும்பத்தில் (*இராக்கோபோரிடே*) உள்ள ஒரு சிற்றினமாகும். இது இதன் சொந்த வரம்பில், "பழுப்பு மரத்தவளை" என்றும் அழைக்கப்படுகிறது. ஆனால் இந்தப் பெயர் உண்மையான மரத்தவளை குடும்பத்தின் (கையாலிடே) ஒரு சிற்றினத்திற்குப் பயன்படுத்தப்படுகிறது.

## பரவலும் சூழலியல்
இந்த சிற்றினம் மத்திய, தெற்கு மற்றும் தென்மேற்கு சீனாவினை (ஆங்காங் மற்றும் கைனான் மற்றும் இந்தோசீனா தீபகற்பம் உட்பட) பூர்வீகமாகக் கொண்டது. இது *பாலிபீடேட்ஸ் லுகோமைசுடாக்சு* சிற்றினத்துடன் நெருக்கமாகத் தொடர்புடையது. *பா. லுகோமைசுடெக்சு*, *பா. முடசு* மற்றும் பா. பிராவேரி சிற்றினங்கள் சேர்ந்து ஒரு குழுவினை உருவாக்குகின்றது.

முன்னதாக, *பா. மெகாசெபாலசு* வியட்நாமின் சிவப்பு நதிக்கு மேலேயும் வடகிழக்கு இந்தியாவிலும் பரவியிருப்பதாகக் கருதப்பட்டது. அதே நேரத்தில் *பா. லுகோமைசுடெக்சு* பொதுவாகச் சிவப்பு ஆற்றின் தெற்கிலும் மேற்கு யுன்னானிலும் காணப்பட்டது. இருப்பினும், சமீபத்திய மரபணு ஆய்வுகள் இந்தச் சிற்றினங்களுக்கு இடையிலான இயற்கையான தடையான கிரா மற்றும் தெனாசெரிம் மலைத்தொடர்களாகும் என்பதைத் தெரிவிக்கின்றது. இங்கு *பா. மெகாசெபாசு* இசுத்மசுக்கு மேலேயும், வரம்பின் கிழக்கிலும் காணலாம்.

ஆசியாவில் இதன் பரவலான பரவலாக்கம் மற்றும் பரந்த அளவிலான வாழ்விடங்களின் சகிப்புத்தன்மையினைக் கருத்தில் கொண்டு இந்தத் தவளை தீவாய்ப்புக் கவலைக் குறைந்த இனமாகப் பட்டியலிடப்பட்டுள்ளது. இதனுடைய எண்ணிக்கையும் ஒரு காரணமாகும்.

## படங்கள்

படிமம்:Polypedates_megacephalus_3.jpg|alt=Polypedates megacephalus, Spot-legged tree frog - Phu Kradueng National Park|*பாலிபீடேட்சு மெகாசெப்பாலசு*
படிமம்:Polypedates_megacephalus_(mating),_Spot-legged_tree_frog_-_Khao_Nang_Phanthurat_Forest_Park_(34388069214).jpg|alt=Mating|இணைசேரும் போது
படிமம்:Anura_sleeping_on_a_wooden_beam_in_Laos.jpg|alt=Resting|ஓய்வில்


## மேற்கோள்கள்

## வெளி இணைப்புகள்

பகுப்பு:தவளைகள்
பருத்தித்துறை சமர் (2006)

**பருத்தித்துறை சமர்** (*Battle of Point Pedro (2006)*) என்பது 2006, மே, 12 அன்று இலங்கையின் யாழ்ப்பாணம், பருத்தித்துறைக்கு   அருகில் நடந்த ஒரு கடற்படைச் சமர் ஆகும். இதில் தமிழீழ விடுதலைப் புலிகளின் படகுகளால் இலங்கைக் கடற்படை தாக்கப்பட்டது. அதற்கு முன் ஆறு ஆண்டுகளாக முற்றுகைக்கு உள்ளாகியிருந்த யாழ்ப்பாண நகரத்திற்கு 710 படையினரை ஏற்றிச் சென்ற எம்.வி. பேர்ல் குரூஸ் II என்ற துருப்புப் போக்குவரத்து கப்பலுக்கு இலங்கை தாக்குதல் படகுகள் குழு ஒன்று துணையாக சென்றது.

தற்கொலைப் படகுகள் உள்ளிட்ட சுமார் 15 கடற்புலி படகுகள் இச்சமரில் ஈடுபட்டன. இதில் ஒரு கடற்படை ரோந்து படகு பி -148 மற்றும் ஐந்து புலிகளின் படகுகள் மூழ்கின. லெப்டினன்ட் கமாண்டர் லலித் எதிரிசிங்கவின் கட்டளைத் தலைமையின் கீழ் வந்த பி-148, படகு உள்நோக்கி வரும் கிளர்ச்சியாளர்களைக் கண்டறிந்தது மேலும் தற்கொலைப் படகுகளைத் தாக்கும் வகையில் அவரது குழுவினர் துப்பாக்கிச் சூடு நடத்திக் கொண்டிருந்த இடங்களை அடையாளம் கண்டனர். படகுகளைத் தடுக்க வேறு வழியில்லாததைக் கண்ட எடிரிசிங்க, விடுதலைப் புலிகளின் தற்கொலைப் படகுகளை நோக்கி வேகமாகச் சென்று அதை மோதவிட்டு, இரண்டு படகுகளையும் அழித்து, இராணுவப் போக்குவரத்துக் கப்பலைப் பாதுகாத்தார்.  லெப்டினன்ட் கமாண்டர் எடிரிசிங்க உட்பட 16 மாலுமிகள் இந்த நடவடிக்கையில் கொல்லப்பட்டனர், அதே நேரத்தில் புலிகள் தாங்கள் 54 பேர் கொல்லப்பட்டதாக தெரிவித்திருந்தனர். வெடிப்புத் திட்டம் தோல்வியுற்றதைத் தொடர்ந்து, புலிகளின் படகுகள்  தாக்குதலை முறியடித்து பின்வாங்கின.

## மேற்கோள்கள்

பகுப்பு:2006 இல் இலங்கை
பகுப்பு:நான்காம் ஈழப்போர் சமர்கள்
பகுப்பு:Webarchive template wayback links
போபால் மக்களவைத் தொகுதி

**போபால் மக்களவைத் தொகுதி** (*Bhopal Lok Sabha constituency*) என்பது மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில்  ஒன்றாகும். இந்த மக்களவைத் தொகுதி தற்போது போபால் மாவட்டம் முழுவதையும் மற்றும் செகோர் மாவட்டத்தின் ஒரு பகுதியையும் உள்ளடக்கியது.

## சட்டப்பேரவை பிரிவுகள்
மத்தியப் பிரதேசம் மற்றும் சத்தீசுகரில் உள்ள மற்ற மக்களவைத் தொகுதிகளைப் போலவே, துர்க் போன்ற சில இடங்களுடன் (ஒன்பது சட்டமன்றத் தொகுதிகளைக் கொண்டுள்ளது), போபால் மக்களவைத் தொகுதியும் இதன் பிரிவுகளாக 8 சட்டமன்றத் தொகுதிகளைக் கொண்டுள்ளன. 

## நாடாளுமன்ற உறுப்பினர்கள்

## தேர்தல் முடிவுகள்

### 2024

### 2019

## மேலும் காண்க

* போபால் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்
* லோக்சபா தேர்தல் 2019 முடிவுகள்

பகுப்பு:போப்பால்
பகுப்பு:மத்தியப் பிரதேச மக்களவைத் தொகுதிகள்
பகுப்பு:போபால் மாவட்டம்
புரோமோபென்சால்டிகைடு

**புரோமோபென்சால்டிகைடு** (*Bromobenzaldehyde*) என்பது  BrC6H4COH என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் பார்மைல் குழு ஒன்றும் மைய பென்சீன் வளையத்துடன் இணைக்கப்பட்ட புரோமின் அணுவும் காணப்படுகின்றன. இந்த நிபந்தனைகளுக்கு உட்பட்டு மூன்று புரோமோபென்சால்டிகைடுகள் காணப்படுகின்றன. இவற்றை பென்சால்டிகைடின் புரோமினேற்ற வழிப்பெறுதிகள் என்றும் அல்லது புரோமோபென்சீனின் பார்மைலேற்ற வழிப்பெறுதிகள் என்றும் கருதலாம்.

## மேற்கோள்கள்

பகுப்பு:பென்சால்டிகைடுகள்
பகுப்பு:புரோமோபென்சீன் வழிப்பெறுதிகள்
மாரா தொழில்நுட்ப பல்கலைக்கழகம்

**மாரா தொழில்நுட்ப பல்கலைக்கழகம்** (*MARA Technological University*, மலாய்: *Universiti Teknologi MARA*; **UiTM**) என்பது மலேசியா, சிலாங்கூர், சா ஆலாம் மாநகரில் தலைமை வளாகத்தைக் கொண்ட ஒரு பொதுப் பல்கலைக்கழகம் ஆகும். இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன. 

இது கிராமப்புற மலாய்க்காரர்களுக்கு உதவுவதற்காக, **ரிடா பயிற்சி மையம்** ("ஊரக, தொழில்துறை மேம்பாட்டு ஆணைய பயிற்சி மையம்", *RIDA*) எனும் பெயரில் 1956-ஆம் ஆண்டில் 50 மாணவர்களுடன் தொடங்கப்பட்டது. தற்போது இந்தப் பல்கலைக்கழகம், மலேசியாவின் மிகப்பெரிய உயர்கல்வி நிறுவனமாக வளர்ந்துள்ளது.

இளங்கலை முதல் முதுகலை நிலை வரை ஆங்கிலத்தில் கற்பிக்கப்படும் 500-க்கும் மேற்பட்ட கல்வித் துறைகளை இந்தப் பல்கலைக்கழகம் வழங்குகிறது. தற்போது  170,514 முழுநேர, பகுதிநேர பூமிபுத்ரா மாணவர்கள்; மற்றும் பன்னாட்டு மாணவர்கள் உள்ளனர். முதுகலை திட்டம் பன்னாட்டு மாணவர்களுக்கும்; பூமிபுத்ரா மாணவர்களுக்கு மட்டுமே வழங்கப்படுகிறது; பூமிபுத்ரா அல்லாதவர்களுக்கு வழங்கப்படுவது இல்லை.

## பொது
இந்தப் பல்கலைக்கழகம் உருவாக்கப்படுவதற்கு முன்னோடியாக இருந்தவர் ஐக்கிய மலாய் தேசிய அமைப்பான அம்னோவின் முன்னாள் தலைவர் ஓன் ஜாபார் என்பவராகும். அவரின் முயற்சியால் 1956-ஆம் ஆண்டில் ரிடா பயிற்சி மையம் தோற்றுவிக்கப்பட்டது. 

1951-ஆம் ஆண்டில் ஓன் ஜாபார் இலங்கைக்குச் சென்று இருந்த போது அங்குள்ள கிராமப்புற மக்களுக்கு வழங்கப்படும் வேளாண் பயிற்சித் திட்டங்களைக் கண்டு, அதே போல மலாயாவிலும் உருவாக்கலாம் எனும் ஒரு முன்னோடித் திட்டத்தைக் கொண்டு வந்தார். அவரின் தொடர் முயற்சிகளினால் "ரிடா" எனும் ஊரக மற்றும் தொழில்துறை மேம்பாட்டு ஆணையம் தோற்றுவிக்கப்பட்டது. கிராமப்புற மலாய்க்காரர்களை வளம் பெறச் செய்வதே அந்த ஆணையத்தின் தலையாய நோக்கமாகும்.

### மாரா தொழில்நுடபக் கல்லூரி
ரிடா பயிற்சி மையம் சிலாங்கூர் பெட்டாலிங் ஜெயாவில் நவம்பர் 1956-இல் செயல்படத் தொடங்கியது. இருப்பினும் அதிகாரப்பூர்வமாக 14 பிப்ரவரி 1957-இல் திறக்கப்பட்டது. 1963-இல் மலேசியா கூட்டமைப்பு உருவாக்கப்பட்ட பிறகு, சபா மற்றும் சரவாக் மாநிலங்களில் இருந்து மாணவர்களை சேர்க்கப்பட்டனர்.

இந்தப் பயிற்சி மையம் பின்னர் 1965-இல் மாரா கல்லூரி என பெயர் மாற்றம் செய்யப்பட்டது. பின்னர் 1967-இல், **மாரா தொழில்நுடபக் கல்லூரி** எனத் தரம் உயர்த்தப்பட்டது. மலேசியாவில் பயிற்சி பெற்ற பூமிபுத்ராக்களின் தேவையை நிறைவு செய்யும் வகையில் அதன் தரம் உயர்த்தப்பட்டது. ஆகஸ்டு 1999-இல், பிரதமர் மகாதீர் முகமது மாரா தொழில்நுடபக் கல்லூரி எனும் பெயரை மாரா தொழில்நுட்பப் பல்கலைக்கழகம் என மாற்றுவதாக அறிவித்தார்.

## மேற்கோள்கள்

## வெளி இணைப்புகள்

* 
*UTiM Library's website 

பகுப்பு:மலேசியப் பல்கலைக்கழகங்கள்
பகுப்பு:சிலாங்கூரில் உள்ள பல்கலைக்கழகங்களும் கல்லூரிகளும்